### Generator ZERO 2023

OTP banka je pokrenula novi ciklus Generator ZERO 2023 konkursa sa ciljem da podrži rešenja koja doprinose smanjenju karbonskog otiska i rastu zelene ekonomije.

PRIJAVE SU OTVORENE U PERIODU:

**02.02.2023. - 15.03.2023.**

O programu

Generator je višegodišnji projekat OTP banke posvećen preduzetnicima i inovatorima koji žele da svojim idejama i projektima doprinesu aktuelnim temama u vremenima koja su obeležena digitalizacijom.

Traže se rešenja i projekti čiji su kreatori mikro, mala i srednja preduzeća, startap kompanije ili startap neformalni timovi, organizacije civilnog društva ili socijalna preduzeća (koja nisu korisnici budžetskih sredstava Republike Srbije), a koji doprinose smanjenju karbonskog otiska i pomažu drugima da izvrše zelenu tranziciju.

Nagrada OTP banke za pobedničko rešenje je novčani iznos od dva miliona dinara, kao i dugoročna ekspertska podrška na polju poslovne ekspanzije i pronalaženja novih razvojnih mogućnosti, uz prezentovanje rešenja u OTP Lab inovacionom hub-u matične OTP Grupe, kao i u investicionom fondu Portfolion.

Kome je namenjen?

Biramo i nagrađujemo projekte i rešenja koja doprinose smanjenju karbonskog otiska i rastu zelene ekonomije, bilo kroz svoje proizvode i usluge ili kroz unapređenje svojih poslovnih procesa. Izdvajamo samo neke od tema: Održivi izvor hrane, održivi materijali, održivo pakovanje, obnovljivi izvori energije / alternativni izvori sa niskim sadržajem ugljenika, zelene zgrade, održivi transport, lanac snabdevanja bez otpada.

    Iznenadite nas – sve što mislite da doprinosi našem cilju smanjenja karbonskog otiska i rastu zelene ekonomije!

**Više o javnom pozivu, kao i neophodne obrasce možete pronaći na linku:**  
[**https://startap.gov.rs/programi/generator-zero-2023/**](https://startap.gov.rs/programi/generator-zero-2023/)